Slovenska kronika, 16.4.2014

Naslov: Minister Dragonja obiskal Trimo

Napoved za voditelja:

Minister za gospodarski razvoj in tehnologijo Metod Dragonja je danes obiskal trebanjski Trimo. Kot je znano ima ta delniška družba od 24. februarja začasnega predsednika uprave, to je postal dosedanji predsednik nadzornega sveta dr. Bogdan Topič, ki je nasledil dolgoletno predsednico uprave Tatjano Fink, imenovan pa je bil za dva meseca. V začetku aprila pa je Nova LB svoje terjatve spremenila v kapital in tako postala dobrih 90% družbe ter začela postopke prodaje.

T- Iz Trebnjega GORAN ROVAN /

X- Snemalec in montažer Tomi Naglič /

Prodajni postopek Trima naj bi potekal v dveh fazah, po mnenju gospodarskega ministra pa ne bo končan prej kot v dveh letih. Pred tem pa bi morale banke zagotoviti, to kar so obljubile, sicer se družbi slabo piše.

T- METOD DRAGONJA /
X-v minister za gospodarski razvoj in tehnologijo RS /

»Banke so se zavezale, da bodo zagotovile v takozvanem MR-ju, to je krovnem dogovoru, krovni pogodbi o prestrukturiranju kreditov, 7 mio finančnih poroštev, ki jih pa ne zagotavljajo. Če tega ne bodo zagotovile v roku 15 dni, jest mislim, da bo Trimo ugasnil v roku mesca do dveh.«

V Trimu so se lotili programa kleščenja sredstev z odprodajami premoženja in tudi z zmanjševanje števila zaposlenih. Po zdajšnjih napovedih naj bi od 380 zaposlenih delo izgubilo 50 ljudi.

T- dr. BOGDAN TOPIČ /
X- začasni predsednik uprave in glavni direktor Trimo Trebnje /

»To seveda žal pomeni tudi v naslednjih 12. mesecih odpuščanje, v tistih delih, ki se bodo izkazali, v tistih delih, ki so neperspektivni iz teh ali drugih razlogov. Vendar to ne pomeni potem končnega stanja. Upamo, da če bo ta proces učinkovit, da bomo v naslednjih dveh, treh letih potem prišlo do ponovnega zaposlovanja na novih segmentih.« 

V Trimu opozarjajo, da so razmere resne in terjajo od vlade in bank odgovorno ravnanje. Sicer se lahko zgodi to, kar si zagotovo nihče ne želi.

